

ALŪKSNES NOVADA PAŠVALDĪBA

**LICENCĒŠANAS KOMISIJA**

Dārza iela 11, Alūksne, Alūksnes novads, LV – 4301, tālrunis: 64381496, e-pasts: [dome@aluksne.lv](mailto:dome@aluksne.lv)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alūksnē

SĒDES PROTOKOLS

2025. gada 17. aprīlī Nr.14

Sēde sākta pulksten 10.00 sēde slēgta pulksten 10.30

Sēdes norises vieta: Dārza iela 11, Alūksnē, Alūksnes VPVKAC 1.stāvā

Sēdi vada un protokolē: komisijas priekšsēdētāja vietniece Everita BALANDE

Sēdē piedalās Licencēšanas komisijas locekļi: Everita BALANDE, Sanita BĒRZIŅA, Sanita RIBAKA

Sēdē nepiedalās: Māra KOVAĻENKO – atrodas atvaļinājumā

Darba kārtībā:

1. [..] iesnieguma izskatīšana.

**1. [..] iesnieguma izskatīšana**

E.BALANDE informē, ka pašvaldība 14.04.2025. ir noslēgusi uzņēmuma līgumu ar [..], kura būs koordinatore pašvaldības izveidotajā ielu tirdzniecības teritorijā Latgales ielā, Alūksnē. Paskaidro, ka izveidotā tirdzniecības vieta darbosies no 22.04.2025. līdz 15.10.2025. Licencēšanas komisijas uzdevums būs sagatavot tirdzniecības vietas atļaujas, ko izsniegs koordinators attiecīgi ierakstot nepieciešamo informāciju un pēc tam sagatavos informāciju Licencēšanas komisijai par izsniegtajām atļaujām

Atklāti balsojot : “par” 3; “pret” nav; “atturas” nav,

LICENCĒŠANAS KOMISIJA NOLEMJ:

Pamatojoties uz 12.05.2010. Ministru kabineta noteikumiem Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, Alūksnes novada pašvaldības 25.02.2021. saistošajiem noteikumiem Nr.6/2021 “Par tirdzniecību publiskās vietās Alūksnes novadā”, Alūksnes novada pašvaldības 28.11.2024. saistošajiem noteikumiem Nr.36/2024 “Par Alūksnes novada pašvaldības nodevām” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.3.p.,

1. Sagatavot 20 (divdesmit) numurētas atļaujas tirdzniecībai Latgales ielā, Alūksnē, Alūksnes novadā.

2. Uzdot pasākuma organizatoram izsniegt tirdzniecības vietas atļaujas, saskaņā ar normatīvajiem aktiem.

3. Pasākuma organizatoram līdz 2025.gada 6.maijam iesniegt Licencēšanas komisijai informāciju par izsniegtajām atļaujām.

Sēdes vadītāja E.BALANDE *(personiskais paraksts)*

Protokoliste E.BALANDE *(personiskais paraksts)*

Komisijas locekle S.BĒRZIŅA *(personiskais paraksts)*

S.RIBAKA *(personiskais paraksts)*